****

**รองเลขาธิการสภาผู้แทนราษฎร ให้การรับรอง**

**ผู้อำนวยการสถาบันภาษา SEAMEO RELC และคณะ**

วันอังคารที่ ๕ สิงหาคม ๒๕๕๗ เวลา ๐๙.๓๐ นาฬิกา ณ ห้องประชุมคณะกรรมาธิการหมายเลข ๓๒๐๑ ชั้น ๒ อาคารรัฐสภา ๓ นายจเร พันธุ์เปรื่อง เลขาธิการ สภาผู้แทนราษฎร มอบหมายให้ นางสายทิพย์ เชาวลิตถวิล รองเลขาธิการสภาผู้แทนราษฎร ให้การรับรอง นางเท ซอ ฮา ผู้อำนวยการสถาบันภาษาภูมิภาค องค์การกระทรวงการศึกษา แห่งเอเชียตะวันออกเฉียงใต้ (SEAMEO RELC) สาธารณรัฐสิงคโปร์ และ นางสาววีเดีย รามนานี ผู้จัดการฝ่ายพัฒนาธุรกิจและการปฏิบัติการ ในโอกาสเดินทางมาเยือนรัฐสภา เพื่อแลกเปลี่ยนข้อมูลที่เป็นประโยชน์ต่อการสนับสนุนทุนฝึกอบรมภาษาของข้าราชการรัฐสภากับ สถาบัน SEAMEO RELC และเยี่ยมชมรัฐสภา โดยเจ้าหน้าที่สำนักประชาสัมพันธ์